पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के डर से रिश्तों में दूरियां आ गईं और श्मशान में कई परिजनों ने मुखाग्नि देना भी बंद किया। वहीं भीलवाड़ा में एक बेटी अपने प्रिंसिपल पिता की मौत पर श्मसान पहुंच गई। पीपीई किट पहनकर वहां अंतिम संस्कार में मौजूद रही और मुखाग्नि भी दी।
शहर के आजादनगर निवासी कोमल बाबू त्रिपाठी (59) का कोरोना से शुक्रवार को निधन हो गया था। त्रिपाठी सीनियर सेकेंडरी स्कूल, मंगरोप (भीलवाड़ा) में प्रिंसिपल रहे। पिछ्ले लगभग 15 दिन से कोरोना महामारी से जूझते हुए एक निजी अस्पताल में उनका निधन हो गया। उनके एक ही बेटी श्वेता उपाध्याय है। वह विवाहित है। पुत्री श्वेता ने कोरोना गाइड लाइन के अनुसार पीपीई किट पहन कर अपने पिता को श्मशान में मुखाग्नि दी।
नहीं आए परिजन
गत दिनों शहर के एक श्मशान में कोरोना से मौत पर कोई परिजन नहीं पहुंचा। बाद में समिति ने ही अंतिम संस्कार कराया। हालांकि बताया कि दूसरे परिजन भी संक्रमित थे इसलिए नहीं आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn